בין השחקנים משמעותיים בתקופה זו בלטו חאבייר אירורטה, חוסה אאלוחיו גארטה ולואיס אראגונס. גראטה זכה 3 פעמים ברציפות בתואר ה"פיצ'יצ'י", מלך השערים, בעונות , , 1970/1971. בשנות ה-70 הגיעו מספר שחקנים ארגנטינאים, דוגמת רובן איילה, פאנאדרו דיאס ורמון "כאצ'ו" הרדיה, שהובאו על ידי המאמן הארגנטינאי חואן קרלוס לורנסו. לורנצו האמין במשמעת, זהירות ושיבוש המשחק של היריבים. הוא אמנם היה מאמן שנוי במחלוקת, אך השיטות שלו הוכיחו את עצמן כאשר אתלטיקו זכתה באליפות בשנת 1973 והעפילה אתלטיקו לגמר גביע אירופה לאלופות 1974, לאחר שניצחה את גלאטסראיי הטורקית, דינמו בוקרשט הרומנית, הכוכב האדום בלגרד היוגוסלבית ואת סלטיק הסקוטית. בגמר פגשו אתלטיקו את באיירן מינכן, שנחשבה לאחת הקבוצות הטובות בעולם. משחק הגמר הראשון נערך ב-15 במאי. בסיום 90 הדקות התוצאה עמדה על 0-0, והמשחק נכנס להארכה. בדקה ה-114, כבש לואיס אראגונס שער לזכות אתלטיקו בבעיטה חופשית, אך בדקה ה-120 בלם באיירן מינכן, הנס ג'ורג' שוורצנבק, הצליח להכניע את שוער אתלטיקו, מיגל ריינה, בבעיטה מ-30 מטרים. במשחק החוזר שנערך יומיים לאחר מכן באיירן מינכן ניצחה 4-0.